OpenLLM-France/wikimedia huggingface dataset:
# Ria d'Arousa

La Ria d'Arousa és la més gran de les ries de Galícia. Forma part de les Rías Baixas i està situada entre la ria de Muros i Noia i la ria de Pontevedra. Limita al nord amb la península d'A Barbanza (província de la Corunya) i al sud amb la península d'O Salnés (província de Pontevedra). És famosa per la seva riquesa marina i les seves platges.

## Geografia

Els llocs més destacats d'aquesta ria són l'Illa d'Arousa, amb el parc natural de Carreirón, les illes de Cortegada i Sálvora, que són part del Parc nacional de les Illes Atlàntiques i O Grove amb l'illa d'A Toxa.
Hi arriben els rius Ulla i Umia. Les poblacions més importants són Ribeira, A Pobra do Caramiñal, Boiro i Rianxo al nord i Vilagarcía, Vilanova, Cambados i O Grove al sud.
La fondària oscil·la entre els 70 m en la boca de la ria i els 20 metres a l'entrada a l'ancó (ensenada) de Vilagarcía. És la més profunda i més ampla de les ries gallegues, i només la ria de Vigo la supera en llargada.
La penetració de la ria és de 26 km i l'amplada és molt variable, oscil·lant des dels 15 km entre Ribeira i Cambados, i els 3 km entre la punta de Cabío i l'Illa d'Arousa.
La principal característica, a banda del seu litoral sinuós i retallat, és la infinitat d'illes, illotes i roques que sobresurten per tota la ria.

## La ria i l'Apòstol Sant Jaume

La ruta marítimo-fluvial per la ria d'Arousa i el riu Ulla commemora l'arribada a Galícia, per mar, segons la tradició, del cos de l'apòstol Sant Jaume el Major (Santiago), després del seu martiri a Jerusalem en l'any 44.
Les despulles de l'apòstol Sant Jaume haurien entrat a Galícia per la ria d'Arousa i remontaren el riu Ulla, arribant a la ciutat romana d'Iria Flavia (prop de Padrón). El text més conegut que narra aquest trasllat del cos (“Traslatio”) des de la ciutat palestina de Jaffa a Iria i des d'allí al seu lloc de sepultura a Compostel·la, és el cèlebre Còdex calixtí (del segle XII), en el seu llibre III, capítol 1.
La “Traslatio”, a través de la ruta marítima de l'apòstol Sant Jaume, segueix essent un esdeveniment viu que es rememora anualment a Arousa i Ulla. A finals de juliol o principi d'agost s'organitza una processó marítimo-fluvial que arriba a Pontecesures i Padrón on té lloc un acte religiós.

## Galeria d'imatges

* Vista de la part central de la ria des d'A Curota (A Pobra do Caramiñal)
* Vista de la part nord de la ria des d'A Curota (A Pobra do Caramiñal)
* Vista de la part sud de la ria des d'A Curota (A Pobra do Caramiñal)
# El rapte de Psique

El rapte de Psique (en francès Le ravissement de Psyché) és un quadre del pintor academicista francès William-Adolphe Bouguereau, que fou realitzat l'any 1895. Pintat a l'oli, fa 209 cm per 120 cm, és una representació de Cupido i Psique i forma part d'una col·lecció privada, pel que es desconeix la seva ubicació actual.

## Història Mitològica

Venus la deessa de l'amor, en un atac de gelosia per la bellesa de Psique (al quadre), li demana al seu fill Cupido (al quadre) fer servir una de les seves fletxes per fer que Psique s'enamori de la criatura més horrible de la terra. Cupido, a punt de realitzar la petició de la seva mare, s'acosta per fletxar Psique, però llavors una de les seves fletxes cau accidentalment cap endavant i travessa el mateix Cupido fent que sigui aquest qui s'enamori de Psique.

## Descripció de l'obra

El quadre mostra a Cupido que s'aferra al cos de Psique i la porta a l'altre món per convertir-la en la seva muller, Psique té unes ales de papallona, cosa que significa que ha arribat a la immortalitat; la seva expressió facial és d'alegria i felicitat, el seu cos sembla flexible i tou, els braços de Cupido abracen estretament Psique i transmeten un missatge de possessió, mentre que Psique representa l'entrega total a l'amor.

## Referències

* ↑ aaronartprints.org. «The Abduction of Psyche also known as L'enlèvement de Psyché» (en anglès). [Consulta: 16 agost 2011].

## Enllaços externs

* «William-Adolphe Bouguereau al Web Museum» (en anglès).
# Struck Down

Struck Down és el segon disc de Y&T. Fou publicat el 1978 i un dels darrers discos de Rock editats per London Records.

## Llista de cançons

* "Struck Down" (Dave Meniketti, Leonard Haze) – 4:33
* "Pleasure In My Heart" (Meniketti, Haze) – 4:44
* "Road" (Meniketti, Haze) – 2:58
* "Nasty Sadie" (Haze, Joey Alves, Meniketti) – 3:48
* "Dreams Of Egypt" (Haze, Meniketti) – 4:14
* "Tried To Show You" (Meniketti) – 3:43
* "I'm Lost" (Meniketti, Phil Kennemore, Haze) – 2:59
* "Stargazer" (Kennemore) – 4:36

## Músics

* Dave Meniketti – veu i guitarra
* Robert Russ – piano
* Cherie Currie – veus
* Joey Alves – guitarra i veus
* Galen Cook – teclats
* Leonard Haze – bateria i veus
* Phil Kennemore – baix i veus

## Enllaços externs

* Web oficial de Y&T
* Lletres de Y&T Arxivat 2007-10-24 a Wayback Machine.
# Carrer de Baix

«Carrer de Baix» té aquests significats:
* Carrer de Baix (la Granada), a la Granada (Alt Penedès)
* Carrer de Baix (Sant Gregori), a Sant Gregori (Gironès)
* Carrer de Baix (Castellterçol), a Castellterçol
* Carrer de Baix de Castell d'Empordà, al municipi de la Bisbal d'Empordà
* Carrer de Baix (Gósol), a Gósol
* Carrer de Baix (Terrassa)
# Un perro llamado dolor

Un perro llamado Dolor (El artista y su modelo) és una pel·lícula espanyola d'animació de caràcter experimental del 2001 dirigida per Luis Eduardo Aute, qui també és autor del guió i de la música. És una fantasia llibertària a partir de l'obra i fets de les biografies de Francisco de Goya, Joaquim Sorolla, Frida Kahlo, Pau Picasso, Salvador Dalí i Diego Velázquez. El títol té el seu origen en una frase de Friedrich Nietzsche i en el nom d'un gos de Frida Kahlo. Fou exhibida en la secció Zabaltegi del Festival Internacional de Cinema de Sant Sebastià.

## Sinopsi

Ficció basada en fets reals reflectida en set històries la línia argumental de les quals és la relació entre l'artista i el seu model amb un fil conductor que és el gos, coprotagonista de gairebé tots els episodis. Aute utilitza el llenguatge cinematogràfic clàssic per fer una reflexió sobre l'art i l'artista i reintepretar les relacions de pintors com Goya, Duchamp, Picasso, Sorolla, Romero de Torres, Frida Kahlo, Rivera, Dalí i Velázquez amb el seu entorn i la seva història.
* Haberlas... haylas (Goya, la Maja Desnuda, Luis Buñuel...)
* La estrellada luz de Rose Sédavy o Can-con-quinqué (Marcel Duchamp, Picasso, Man Ray…)
* Un perro llamado Dolor (el artista y su modelo) (Frida Kahlo, Diego Rivera, Sergei Eisenstein…)
* Strip-tease o caracruz andaluz (Picasso, Julio Romero de Torres…)
* Un espejismo inmortal, Falso (Sorolla, Orson Welles…)
* Cada quien es... en Cadaqués (Salvador Dalí, Federico García Lorca, Gala...)
* Entre bastidores (Velázquez i la Venus del Mirall).

## Nominacions i premis
### XVI Premis Goya

    Goya a la millor pel·lícula d'animació (nominada)

### Festival de Cinema de Tribeca

    Premi del Jurat (nominada)

## Referències

* ↑ Tot i que al web de La Vanguardia i al del Festival de Sant Sebastià apareix com Un gos anomenat dolor, no apareix a la base de dades esadir.cat
* ↑ Animación abstracta, La Vanguardia, 18 de novembre de 2001
* ↑ Un perro llamado dolor, al web del Festival de Sant Sebastià
* ↑ Un perro llamado dolor a Fotogramas
* ↑ Un perro llamado dolor al web dels Premis Goya
* ↑ Aute traslada al libro su corto «Un perro llamado dolor», ABC, 18 de desembre de 2002

## Enllaços externs

* Part 1 a Youtube
* Part 2 a Youtube
* Part 3 a Youtube
* Part 4 a Youtube
# Ria de Betanzos

La ria de Betanzos és una ria de la província de la Corunya, a Galícia, que forma part de les Rías Altas i de l'Arc Àrtabre. Es troba entre la ria d'Ares i la ria de la Corunya. Banya les costes dels municipis de Sada, Bergondo, Betanzos, Paderne, Miño i Pontedeume.
La ria neix a la ciutat de Betanzos, a conseqüència de la desembocadura conjunta dels rius Mendo i Mandeo. Té un recorregut de vuit quilòmetres fins a Punta Carboeira, on s'uneix a la ria d'Ares. A més dels dos rius anteriors, també hi desemboquen el Lambre i el Baxoi, tots dos pel marge dret.
Tot i que en altres èpoques va ser navegable en tota la seva extensió, els sediments dipositats al seu fons i a les riberes van anar reduint considerablement el seu calat i actualment només es permet la navegació en el seu tram final. Aquest fet va permetre la construcció de tres ponts sobre les seves aigües: un de ferrocarril i dos viaductes, que permeten escurçar el trajecte que separa la Corunya i Ferrol.

## Vegeu també

* Ria d'Ares
# Namık Kemal

Mehmed Namık Kemal (Tekirdağ, 21 de desembre de 1840 - Sakız, 2 de desembre de 1888) fou un destacat literat otomà, un dels principals de la segona meitat del segle xix. Va tenir destacada activitat política especialment durant el Tanzimat. Va escriure poesia, articles, obres històriques, obres teatrals, novel·les i crítiques literàries.

## Referències

* ↑ Encyclopaedia of Islam, Brill Publishers, Leiden, s.v. "Kemāl, Meḥmed, Nāmiḳ".
# Sternarchorhynchus marreroi

Sternarchorhynchus marreroi és una espècie de peix pertanyent a la família dels apteronòtids.

## Descripció

* Pot arribar a fer 27,8 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: el curs mitjà i el delta del riu Orinoco (Veneçuela).

## Observacions

És inofensiu per als humans.

## Referències

* ↑ Castelnau F. L., 1855. Poissons. A: Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2. i-xii + 1-112.
* ↑ uBio (anglès)
* ↑ De Santana, C. D. i R.P. Vari, 2010. Electric fishes of the genus Sternarchorhynchus (Teleostei, Ostariophysi, Gymnotiformes); phylogenetic and revisionary studies. Zool. J. Linn. Soc. 159:223-371.
* 1 2 3 4 FishBase (anglès)
* ↑ De Santana, C. D. i R.P. Vari, 2010.

## Enllaços externs

* AQUATAB
# Marko Marinović

Marko Marinović (Čačak, 15 de març de 1983) és un exjugador i actual entrenador de bàsquet serbi. Com a jugador tenia la posició de base.

## Referències

* ↑ «RADNICKI inks former champ Marinovic». Eurocupbasketball.com, 12-07-2013 [Consulta: 11 juny 2014].
* ↑ «Marko Marinović ends playing career and becomes head coach of Borac». [Consulta: 30 juny 2019].
* ↑ ULEB Cup Player Spotlight: Marko Marinovic of BC FMP, 6 February 2006, ULEBCup.com
# Carrer del Mig (l'Espluga de Francolí)

El Carrer del Mig és una obra de l'Espluga de Francolí (Conca de Barberà) inclosa a l'Inventari del Patrimoni Arquitectònic de Catalunya.

## Descripció

El nucli de l'Espluga ha perdut quasi totalment l'empedrat antic dels seus carrers. En aquest cas el seu manteniment és degut a la dificultat de circular-hi. El carrer s'anivella amb grans i espaiosos esglaons de pedra irregular i llambordes.

## Referències

* ↑ «Carrer del Mig». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 febrer 2019].
# Under the Dome

Under the Dome (literalment, Sota la cúpula) és una sèrie de ciència-ficció emesa per la CBS. Està basada en la novel·la homònima de Stephen King. Està produïda per Neal Bae, Justin Falvey, Darryl Frank, Jack Bende, Steven Spielberg i Stacey Snider.

## Argument

Els ciutadans de Chester's Mill (Maine), es troben aïllats del món exterior quan cau de sobte una cúpula invisible i impenetrable. A mesura que passen els dies començarà a estendre's el pànic entre els veïns, moments que aprofitaran alguns en benefici propi mentre un altre grup tracta de mantenir l'ordre i cercar una manera per escapar-ne.

## Repartiment i personatges
### Personatges principals

* Mike Vogel: Dale "Barbie" Barbara
* Rachelle Lefevre: Julia Shumway
* Natalie Martinez: Deputy Linda Esquivel
* Britt Robertson: Angie McAlister
* Alexander Koch: Junior Rennie
* Colin Ford: Joe McAlister
* Nicholas Strong: Phil Bushey
* Jolene Purdy: Dodee Weaver
* Aiha Hinds: Carolyn Hill
* Jeff Fahey: Howard "Duke" Perkins
* Dean Norris: James "Big Jim" Rennie

### Personatges recurrents

* Samantha Mathis: Alice Calvert
* Mackenzie Lintz: Norrie Calvert-Hill
* Beth Broderick: Rose Twitchell
* Leon Rippy: Ollie
* Kevin Sizemore: Paul Randolph
* Dale Raoul: Andrea Grinell
* R. Keith Harris: Peter Shumway
* Josh Carter: Rusty Denton
* John Elvis: Ben Drake
* Ned Bellamy: Rev. Lester Coggins

## Producció

Al començament l'estrena de la sèrie estava programada per al 2009, però no fou fins al 2011 que la CBS contractà Vaghan per adaptar la novel·la per a la seva posterior emissió a Showtime. David Nervins, president de Showtime Entertainment pensà que la sèrie no s'avenia en la cadena i Nina Tassler, de CBS, va recollir-ne el testimoni. Un cop Tassler va aconseguir-ne els drets contactà amb el productor Neal Baer perquè treballés en el projecte com a showrunner. El novembre de l'any següent la cadena ordenà la creació d'un episodi pilot i d'uns altres tretze. Tassler comentà: «Under the Dome és una gran novel·la que està disposada a arribar a la pantalla petita amb l'objectiu de ser el programa de l'estiu».
# Riu Olimar

El riu Olimar (en castellà, río Olimar) és un riu de l'Uruguai ubicat majoritàriament al departament de Treinta y Tres. Neix a la Cuchilla Grande, proper a la població de Santa Clara de Olimar. Cap a l'est rep les aigües del riu Olimar Chico i dels afluents Yerbal i Corrales, fins a la seva desembocadura al riu Cebollatí, un dels cursos fluvials més llargs del país.

## Referències

* ↑ Enciclopèdia Geogràfica de l'Uruguai (castellà)
* ↑ McNally, Rand «The New International Atlas» (en anglès). , 1993 [Consulta: 30 desembre 2011].

## Enllaços externs

* Servidor de noms GEOnet Arxivat 2020-04-10 a Wayback Machine. (anglès)
# Sternarchorhynchus mareikeae

Sternarchorhynchus mareikeae és una espècie de peix d'aigua dolça pertanyent a la família dels apteronòtids.
El mascle pot arribar a fer 19,2 cm de llargària màxima i la femella 13,5.
És un peix d'aigua dolça, bentopelàgic i de clima tropical. Es troba a Sud-amèrica: el Brasil. És inofensiu per als humans.

## Referències

* ↑ Castelnau F. L., 1855. Poissons. A: Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2. i-xii + 1-112.
* ↑ uBio (anglès)
* ↑ De Santana, C. D. i R.P. Vari, 2010. Electric fishes of the genus Sternarchorhynchus (Teleostei, Ostariophysi, Gymnotiformes); phylogenetic and revisionary studies. Zool. J. Linn. Soc. 159:223-371.
* 1 2 3 4 FishBase (anglès)
* ↑ De Santana, C. D. i R.P. Vari, 2010.
# Séquia del Rei

La Séquia del Rei és una obra hídrica construïda el 1803 sota supervisió de Juan de Villanueva i a les ordres d'Antonio de Baix per a dessecar i desguassar la llacuna de Villena. Té una longitud de 10 km i desemboca en el marge dret del riu Vinalopó a 500 m. de la Colònia de Santa Eulàlia. Està situada a uns 4,5 km al sud-oest de Villena (l'Alt Vinalopó).
El cost total de la construcció de la séquia va ser d'1.444.496 rals, lliurats per la Tresoreria de Rendes de Múrcia, província a què pertanyia Villena en l'època. La séquia, doncs, constitueix el desguàs de la conca endorreica que conformava la llacuna de Villena, amb la qual cosa aporta un cabal d'aigües una mica salobre. A més, part de les aigües residuals de les ciutats de l'Alt Vinalopó s'aboquen a la séquia des d'una Estació Depuradora d'Aigües Residuals, estació per la qual la ciutat de Villena porta anys sol·licitant una adequació a un tractament terciari.

## Referències

* ↑ «VII. Humedales y áreas lacustres: Lagunas interiores». A: Atlas temático de la Comunidad Valenciana (en castellà). Alfredo Morales Gil (dir.). I. Valencia: Levante: El Mercantil Valenciano, 1991. ISBN 84-87502-10-5.
* 1 2 «Acequia del Rey». A: Gran Enciclopedia Temática de la Comunidad Valenciana. Geografía. Editorial Prensa Valenciana, 2009.
* ↑ Colección de discursos parlamentarios, defensas forentes y producciones literarias de don Joaquín María López (Publicadas por su hijo Feliciano López). Madrid, Imp. de Manuel Munuera, 1857, pg 119-200.
# Marko Krivokapić

Marko Krivokapić (Senta, Sèrbia, 13 de maig de 1976) és un jugador d'handbol professional serbi que juga a la posició de lateral esquerre, i milita des del 2008 al Club Balonmano Valladolid de la Lliga ASOBAL. Mesura 1,94 metres i pesa 97 kilos. Ha guanyat una Recopa d'Europa (2008/09) i una Copa.

## Notes

* ↑ BM Valladolid. «Marko KRIVOKAPIC». Arxivat de l'original el 2009-12-15. [Consulta: 1r juny 2009]. (castellà)

## Bibliografia

* «Guia MARCA d'Handbol 08». Diari Marca, pàg. 58.

## Enllaços externs

* Fitxa del jugador al web de la Federació Europea d'Handbol Arxivat 2016-03-03 a Wayback Machine.
# Venturi

«Venturi» té aquests significats:
* Adolfo Venturi (Mòdena, 1856 - Santa Margherita Ligure, Província de Gènova, 1941), historiador de l'art italià
* Giovanni Battista Venturi (1746 - 1822), físic italià
* Lionello Venturi (Roma, 1885 - 1961), pensador, crític i historiador de l'art italià
* Stefano Venturi compositor italià del Renaixement
* Bomba Venturi, equip de laboratori que permet fer el buit en un espai confinat
* Efecte Venturi, procés que es produeix quan un fluid en moviment dins d'un conducte tancat disminueix la seva pressió
* Tub Venturi, dispositiu per a mesurar cabal hidràulic
# L'ombra roja

L'ombra roja (títol original en francès: L'Ombre rouge) és una pel·lícula francesa dirigida per Jean-Louis Comolli, estrenada l'any 1981. Ha estat doblada al català.

## Argument

El 1937, durant la guerra d'Espanya, Anton, un agent rus, és detingut pels alemanys, mentre feia passar armes a Espanya. El seu alliberament és organitzat: surt de la presó, en companyia d'un cert Müller, a canvi d'un agent alemany. Però el seu nou camarada resulta ser un agent doble. Léo, un amic d'Anton, mata llavors Müller. El tràfic d'armes reprèn el seu curs normal però Anton dubta de més a més de la seva acció...

## Repartiment

* Claude Brasseur: Anton Kovetz
* Jacques Dutronc: Léo
* Nathalie Baye: Anna
* Andréa Ferréol: Magda
* Lev 'Nikita' Belsky: Soudov
* Maurice Risch: Marcel
* Pascal Bonitzer: l'holandès
* Facundo Bo: José
* Giovanni Fruch: Müller
* Peter Semler: L'oficial S.S
* Stephan Meldegg: el nazi
* Charles Millot: el pare de Magda
* Jean Panisse: el cafeter
* Gratien Tonna: el legionari
* Simone Réal: La cantant
* Max Vial: el senyor
* Pinkas Braun: Maly
* Alexandre Arbatt
* Ted Benoit
* Patrick Depeyrat
* Philippe Carles

## Referències

* ↑ Gérard Guicheteau/
* ↑ esadir.cat. L'ombra roja. esadir.cat.
* ↑ «L'Ombre rouge». The New York Times.

## Enllaços externs

* L'Ombra vermella sobre el lloc Ciné-recursos (Cinémathèque francesa)
* L'Ombra vermella Arxivat 2016-04-15 a Wayback Machine. sobre CinEmotions
# El Pont de Cabrianes

* No s'ha de confondre amb Pont de Cabrianes (Sallent).
El Pont de Cabrianes és una entitat de població del municipi de Sant Fruitós de Bages, a la dreta del Llobregat, al límit amb el terme municipal de Sallent, originat en una antiga antiga colònia tèxtil que es va construir al costat del mas Bertran. Actualment no té cap habitant empadronat segons l'idescat (2011).

## Origen

El lloc també havia rebut el nom de Sant Jaume d'Olzinelles, i havia estat una parròquia de l'antiga demarcació de la ciutat i església de Manresa, documentat des del segle x. L'església de Sant Jaume, unida al Mas Olzinelles, té detalls d'arquitectura preromànica que indiquen la seva antiguitat. El pont de Cabrianes, punt de coincidència dels municipis de Sant Fruitós, Sallent, Artés, Calders i Navarcles, era un lloc de pas estratègic sobre el Llobregat.
La fàbrica del Pont de Cabrianes es va construir a final del segle xix, al costat del pont que travessa el Llobregat i prop del mas Bertran. Joaquim Bertran i Calderó, advocat i polític de la Lliga Regionalista, va ser l'encarregat de fer realitat el projecte, iniciat pel seu pare. Va modernitzar la turbina i va proporcionar l'enllumenat elèctric a Sallent. Va construir una barriada d'habitatges per als treballadors, un hostal, una església parroquial i una escola. Posteriorment, va passar a mans de la família Berenguer, els quals eren els propietaris de tres fàbriques: la Fàbrica de cal Berenguer d'Artés, cal Berenguer de Cabrianes (Sallent) i la del Pont de Cabrianes.

## Edificis d'interès

* La Casa Gran o Can Bertran
* Habitatges de la Fàbrica del Pont de Cabrianes
* Església de Sant Jaume

## Referències

* ↑ «idescat». Institut d'Estadística de Catalunya.
* ↑ «El Pont de Cabrianes». enciclopèdia.cat. Gran Enciclopèdia Catalana.
* ↑ Serra, Rosa; Casals, Lluís (fotografies). Colònies Tèxtils de Catalunya. Barcelona: Angle Editorial i Caixa de Manresa, 2000. ISBN 8488811594.
* ↑ «Fàbrica de Cal Berenguer». Mapes de patrimoni cultural. Diputació de Barcelona. [Consulta: 4 abril 2015].
# Giuseppe Merisi

Giuseppe Merisi (Treviglio, 25 de setembre de 1938) és un religiós i bisbe italià. Va ser ordenat sacerdot el 27 de febrer de 1971, bisbe auxiliar de Milà pel cardenal Carlo Maria Martini el 4 de novembre de 1995, i bisbe de Lodi el 14 de novembre de 2005 i va prendre possessió de la diòcesi el 17 de desembre d'aquell any. També és President Nacional de la Càritas Italiana. El 26 d'agost de 2014, el papa Francesc acceptà la seva dimissió per límit d'edat. Fou succeït per Mauricio Malvestiti.

## Referències

* ↑ Oratorio Sant'Agostino Arxivat 2013-12-03 a Wayback Machine. (italià)
* ↑ S.E. Mons. GIUSEPPE MERISI Arxivat 2013-12-02 a Wayback Machine. (italià)
* ↑ Rinunce e nomine, 26.08.2014 (italià)
# Stekene

Stekene és un municipi belga de la província de Flandes Oriental a la regió de Flandes.

## Seccions

| # | Nom | Extensió | Població |
| I (III) (IV) (V) | Stekene -Stekene -Klein-Sinaai -Hellestraat -Koewacht | | |
| II | Kemzeke | | |

## Situació

* a. Sint-Gillis-Waas
* b. Sint-Pauwels (Sint-Gillis-Waas)
* c. Sinaai (Sint-Niklaas)
* d. Moerbeke
# Supercalifragilisticexpialidocious

«Supercalifragilisticexpialidocious» és el títol d'una cançó de la pel·lícula de Disney Mary Poppins (1964). És un mot anglès sense sentit, que els nens fan servir i que expressa engrescament. El primer esment escrit conegut, lleugerment diferent Supercaliflawjalisticexpialadoshus, data del 1931.
La cançó descriu la forma miraculosa en què es pot sortir airós de situacions difícils, i fins i tot de canviar la pròpia vida. Apareix en una part de la pel·lícula en què Mary Poppins és acorralada per periodistes després de guanyar una cursa de cavalls; un periodista li pregunta si no té paraules per a descriure el que sent, moment en què comença una seqüència animada i Mary Poppins comença a cantar sobre una paraula que expressa els seus sentiments en aquell moment: Supercalifragilisticexpialidocious.
Mary Poppins tindria la facilitat i la fluïdesa de pronunciar aquesta paraula fins i tot a l'inrevés (segons la pel·lícula, suoicodilaipxecitsiligarfilacrepus, però només inverteix l'ordre de les síl·labes).
L'origen de la paraula és desconeguda. Els autors, els germans Sherman van dir que la van inventar, com ho feien quan eren nens. Hi ha un altre cançó del 1949 amb un títol semblant «Supercalafajalistickespeealadojus». Els autors de la cançó van presentar una demanda contra els germans Sherman per infracció dels drets d'autor. El tribunal no va acceptar la demanda perquè, entre altres coses, es van presentar proves de variants de la paraula molts anteriors al 1949, la qual cosa va fer que la reclamació dels demandants fos infundada.

## Referències

* ↑ Justícia, Antònia «vola sobre els premis de juvenil». La Vanguardia, 17-02-2017.
* 1 2 3 «supercalifragilisticexpialidocious, adj.». A: Oxford English Dictionary (en anglès). Oxford University Press.
* 1 2 «The Real Origin of 'Supercalifragilistic'». A: Merriam-Webster. Merriam-Webster Dictionary (en anglès), 2022 [Consulta: 26 juliol 2021].

## Enllaços externs

* «Supercalifragilisticexpialidocious» (vídeo) (en anglès). Mary Poppins, 1964.